Document ID: /roh_data/filtered/swiss_laws_in_ROH.jsonl.gz/65

210.350

Ordinaziun davart il notariat * (ONot)

dals 26-04-2005 (versiun dals 01-04-2023)

sa basond sin l'art. 50 da la lescha davart il notariat1)

relaschada da la regenza ils 26 d'avrigl 2005

1. Examen da notariat

Annunzia da l'examen

Art.  1 1 La   cumissiun   da   notariat   realisescha   mintga   onn   in   examen   da   notariat.   Ella annunzia l'examen en il fegl uffizial dal chantun.

2 La dumonda d'admissiun a l'examen sto vegnir inoltrada a la cumissiun da notariat entaifer   il   termin   annunzià   e   cun   agiuntar   l'attest   grischun   da   qualificaziun   per advocatas e per advocats per laschar decider davart l'admissiun.

Andament dals examens

Art.  2 1 L'examen en scrit ha lieu sco emprim. El dura in entir di e cumpiglia l'elavuraziun d'incumbensas   (per   regla   rediger   documents).   La   cumissiun   da   notariat communitgescha ils meds auxiliars permess.

2 L'examen   a   bucca   dura   almain   in'ura.   Durant   l'examen   a   bucca   ston   vegnir respundidas dumondas davart il dretg general da notariat da la confederaziun e dal chantun, davart il cudesch civil svizzer2) e davart ils relaschs parentads sco er davart il dretg d'obligaziuns svizzer3) e davart ils relaschs parentads. I n'èn permess nagins meds auxiliars.

Interrupziun da l'examen

Art.  2a * 1 Tgi che interrumpa in examen, sto annunziar quai immediatamain a la Cumissiun da   notariat   e   la   preschentar   ils   documents   necessaris   per   cumprovar   il   motiv impurtant.

1) DG 210.300 2) CS 210 3) CS 220 * tabellas da las modificaziuns a la fin dal relasch

1

210.350

Agir nunsincer

Art.  2b * 1 Tgi   che   absolva   l'examen   da   notariat   cun   meds   auxiliars   betg   admess   u   betg consegnads respectivamain cun agid ester, agescha nunsinceramain.

2 Far diever d'in med auxiliar inadmissibel fa cunzunt, tgi che porta cun sai meds da communicaziun e d'infurmaziun betg admess.

3 Sch'i vegn fatg diever d'agid ester u d'in med auxiliar inadmissibel, confiscescha la surveglianza d'examen immediatamain il med auxiliar inadmissibel, segirescha ils mussaments   per   in   cumportament   inadmissibel   ed   infurmescha   la   Cumissiun   da notariat en chaussa.

Valitaziun da l'examen

Art.  3 1 La valitaziun da l'examen succeda cun las notas 6 per excellent, 5,5 per fitg bun, 5 per bun, 4,5 per cuntentaivel, 4 per suffizient, 3,5 per insuffizient, 3 per flaivel sco er 2,5 e damain per fitg flaivel.

2 A l'examen a bucca vegn mo admess, tgi che cuntanscha en l'examen en scrit per mintga lavur almain la nota 3 e sco media almain la nota 4.

3 La   media   da   las   notas   da   l'examen   en   scrit   ed   a   bucca   èn   equivalentas   per   il giudicament cumplessiv final. Tgi che cuntanscha en omadus examens ina media da las notas d'almain 4, reussescha l'examen da notariat.

1a. Premissas d'elegibladad da notaras regiunalas e da notars regiunals *

Qualificaziun persunala

Art.  3a * 1 Notaras regiunalas e notars regiunals han la qualificaziun persunala, sche:

a)

ellas ed els adempleschan las premissas tenor l'artitgel 16 alinea 4 da la lescha davart il notariat4);

ellas ed els èn abels d'agir;

ellas ed els n'èn betg vegnids sentenziads penalmain pervia d'acts che n'èn betg cumpatibels cun l'activitad sco notara regiunala u notar regiunal, nun che questa   sentenzia   na   cumparia   betg   pli   sin   l'extract   dal   register   penal   per persunas privatas;

i n'èn avant maun nagins attests da perdita.

b)

c)

d)

Qualificaziun professiunala

Art.  3b * 1 Notaras regiunalas e notars regiunals han la qualificaziun professiunala, sch'ellas ed els disponan d'in diplom renconuschì en il sectur giuridic u fiduziar.

4) DG 210.300

2

210.350

2 En   cas   excepziunals   motivads   poi   vegnir   divergià   da   la   premissa   d'in   diplom renconuschì, sch'i vegn cumprovada in'activitad pratica da plirs onns en ils fatgs da notariat.

2. Entrada en uffizi

Dumonda da patentaziun

Art.  4 1 La dumonda da conceder la patenta da notariat sto vegnir inoltrada a la presidenta u al president da la cumissiun da notariat cun las suandantas agiuntas:

attest grischun da qualificaziun per persunas da notariat;

a)

attest da domicil d'ina vischnanca grischuna;

b)

extract dal register penal central;

c)

mussament che la taxa per la patenta saja vegnida pajada.

d)

Taxas

Art.  5 1 I vegnan incassadas las suandantas taxas: * a) * per l'examen b) * per emetter l'attest da qualificaziun c) * per la patenta

1000.– francs 200.– francs 1000.– francs

Model da la suttascripziun

Art.  6 1 Il   mument   da   l'entrada   en   uffizi   depona   mintga   persuna   da   notariat   sia suttascripziun per la chanzlia chantunala dal Grischun. L'execuziun è chaussa da la persuna che fa la saramentaziun.

Art.  7

Bul, sigil e register svizzer da las funcziunarias e dals funcziunaris da documentaziun *

1 Mintga persuna da notariat survegn in bul cun ses num ed in sigil. La persuna da notariat   po   sa   laschar   inscriver   supplementarmain   en   il   register   svizzer   da   las funcziunarias e dals funcziunaris da documentaziun. Ils custs van a ses quint. * 2 Il bul ed il sigil vegnan producids tenor las directivas da la cumissiun da notariat.

La producenta u il producent è obligà da sa volver sulettamain a la cumissiun da notariat per incumbensas e per consegnas.

3 Sche la legitimaziun da notariat scada u vegn retratga, confiscescha la Cumissiun da notariat il bul ed il sigil ed allontanescha la persuna da notariat or dal register svizzer da las funcziunarias e dals funcziunaris da documentaziun. *

3

210.350

Assicuranza da responsabladad

Art.  8 1 La summa da garanzia importa per mintga persuna da notariat almain 10 000 000 francs per mintga cas da donn. Per las persunas da notariat dals uffizis dal register funsil vala la summa da garanzia per mintga circul da register funsil e per mintga cas da donn. * 2 En  il  rom  dal  contract  che  vegn  fatg  dal  chantun  pon  las  persunas  da  notariat tscherner in'assicuranza cun ina summa da garanzia pli auta. Ina summa da garanzia pli auta sto vegnir tschernida en mintga cas, sch'il potenzial da donns dal champ d'activitad da la persuna da notariat è pli grond. * 3 Las notaras patentadas ed ils notars patentads, las notaras regiunalas ed ils notars regiunals   sco   er   ils   circuls   da   register   funsil   han   da   surpigliar   sezs   ils   custs proporziunals che resultan per els tras l'assicuranza che vegn fatga dal chantun. Il quint vegn tschentà annualmain da l'administraziun da finanzas. *

2a. Documentaziun *

Art.  8a * Documentaziun da conclus da radunanzas u da sesidas 1 Sch'i vegnan prendids – a chaschun da radunanzas u da sesidas cun in u plirs lieus da dieta – conclus che ston vegnir documentads, è la persuna da notariat responsabla per documentar tals, sche almain in lieu da dieta sa chatta en il chantun Grischun. La persuna da notariat fa part da questas radunanzas u sesidas, sper la parsura u il parsura, en in dals lieus da dieta situads en il chantun Grischun.

2 Sch'i vegnan prendids – a chaschun da radunanzas u da sesidas senza lieu da dieta – conclus che ston vegnir documentads, è la persuna da notariat responsabla per documentar tals, sch'ella sa trategna en il chantun Grischun durant las radunanzas u sesidas.

3 La   persuna   da   notariat   procura   ch'ella   possia   observar   persunalmain   e   senza interrupziun   ils   andaments   durant   las   radunanzas   u   durant   las   sesidas   sco   er   las constataziuns da la parsura u dal parsura.

3. Protocollaziuns

Instruments

Art.  9 1 Mintga persuna da notariat maina in cudesch da protocols A per legalisaziuns ed in cudesch da protocols B per documentaziuns publicas.

2 Omadus   cudeschs   da   protocols   vegnan   producids   tenor   las   directivas   da   la cumissiun da notariat. La persuna da notariat als sto retrair sin agens custs tar la centrala chantunala per stampats e material.

3 La   cumissiun   da   notariat   po   permetter   protocollaziuns   electronicas   empè   da protocollaziuns en cudeschs e dar directivas per quest intent.

4

210.350

Cudesch da protocols A

Art.  10 1 En il cudesch da protocols A vegnan inscrittas immediatamain tut las legalisaziuns ch'èn vegnidas fatgas, e quai en successiun cronologica cun:

a)

b)

c)

d)

e)

il numer da register cuntinuant;

la data da la legalisaziun (di, mais, onn);

il num, il prenum ed il domicil da la petenta u dal petent;

l'object da la legalisaziun;

en cas ch'ina suttascripziun vegn legalisada: il num, il prenum ed il domicil da la persuna respectiva;

la taxa da legalisaziun.

f)

2 Il document che cuntegna la furmla da legalisaziun sto vegnir munì cun il segn dal cudesch, cun l'annada e cun il numer.

Cudesch da protocols B

Art.  11 1 En   il   cudesch   da   protocols   B   vegnan   inscrittas   immediatamain   tut   las documentaziuns publicas ch'èn vegnidas fatgas, e quai en successiun cronologica cun:

a)

b)

c)

il numer da register cuntinuant;

la data da la documentaziun publica (di, mais, onn);

il   num,   il   prenum   ed   il   domicil   da   las   partidas   che   dumondan   la documentaziun;

l'object da la documentaziun publica;

il   dumber   dals   documents   originals   emess   e   la   denominaziun   da   lur retschavidra   u   da   lur   retschavider,   sche   questas   indicaziuns   n'èn   betg cuntegnidas en il document.

d)

e)

2 Il cudesch da protocols B sto vegnir cumplettà cun in register separà che cuntegna ils nums da las partidas che dumondan la documentaziun.

3 Il document che cuntegna la furmla da documentaziun sto vegnir munì cun il segn dal cudesch, cun l'annada e cun il numer.

4. Conservaziun

Documents ed agiuntas

Art.  12 1 Da mintga document e da sias agiuntas sto la persuna da notariat conservar en successiun cronologica ed en moda ordinada in exemplar cun las suttascripziuns originalas.

2 Agiuntas èn quels documents ch'èn parts integralas dal document e ch'èn fermads vi da tal.

5

210.350

Mussaments

Art.  13 1 La   persuna   da   notariat   sto   prender   en   consegna   ils   originals   u   las   copias   da mussaments utilisads e conservar quels en moda ordinada.

2 Mussaments   èn   quels   documents   ch'èn   stads   avant   maun   per   singulas documentaziuns publicas e che n'èn betg agiuntas (p.ex. plainpudairs, extracts da registers, attestaziuns, permissiuns d'autoritads u d'uffizis).

Lieu e durada

Art.  14 1 Ils cudeschs da protocols A e B, ils documents originals cun lur agiuntas e cun lur mussaments sco er il bul ed il sigil ston vegnir conservads da la persuna da notariat en moda segira durant in temp illimità. Quels objects tutgan al secret professiunal.

5. Deposit a la fin da l'uffizi

Notaras patentadas e notars patentads

Art.  15 1 En preschientscha d'ina commembra u d'in commember da la cumissiun da notariat ston la persuna da notariat u sias ertavlas e ses ertavels deponer tar l'archiv dal stadi dal Grischun tut las chaussas ch'èn suttamessas a l'obligaziun da conservaziun.

2 La cumissiun da notariat po deliberar la persuna da notariat u sias ertavlas e ses ertavels da questa incumbensa, sch'ina autra notara patentada u sch'in auter notar patentà surpiglia tut las chaussas ch'èn suttamessas a l'obligaziun da deposit per las conservar sez.

3 En mintga cas sto vegnir fatg in protocol da surdada che sto vegnir consegnà a la cumissiun da notariat.

Notaras regiunalas e notars regiunals *

Art.  16 1 En preschientscha d'ina commembra u d'in commember da la cumissiun da notariat ston la notara regiunala u il notar regiunal u sias ertavlas e ses ertavels deponer tut las chaussas ch'èn da tegnair en salv tar la regiun respectiva ubain las surdar a la successura u al successur. * 2 L'artitgel 15 alinea 3 vala confurm al senn.

Art.  17 Administraturas ed administraturs dal register funsil 1 Tut las chaussas ch'èn suttamessas a l'obligaziun da conservaziun restan tar l'uffizi dal register funsil respectiv.

6

210.350

6. Midadas vi da documents

Art.  18

Midadas e correcturas vi dal document a chaschun da la documentaziun publica

1 Sche las partidas che dumondan la documentaziun vulan far midadas u correcturas vi dal document che vegn suttamess ad ellas, ston quellas midadas u correcturas vegnir fatgas en moda bain legibla ed integradas en la documentaziun publica.

2 L'uffizianta u l'uffiziant da documentaziun sto munir las midadas cun ses bul sco er suttascriver e datar quellas.

Art.  19

Correctura da mancanzas che na pertutgan betg parts essenzialas dal document

1 Sch'i mancan – suenter che la documentaziun è fatga – indicaziuns che n'èn tenor las prescripziuns dal cudesch civil svizzer5)  ni cundiziuns da valaivladad ni parts essenzialas,   u   sche   talas   indicaziuns   sa   mussan   sco   faussas,   basegna   lur cumplettaziun u lur midada ina decleraziun en scrit da la partida pertutgada ch'ella haja survegnì enconuschientscha da tala e – sch'igl è necessari da far ina inscripziun en in register – ch'ella haja consentì a tala malgrà ils novs fatgs.

2 Las cumplettaziuns u las midadas ston vegnir communitgadas a tut las partidas.

Correctura da mancanzas da gener tecnic concernent il register

Art.  20 1 Sch'i mancan – suenter che la documentaziun è fatga – indicaziuns ch'èn mo da gener tecnic concernent il register, sco l'indicaziun dal lieu d'origin u da la data da naschientscha u la designaziun dal titel d'acquist, u sche talas indicaziuns sa mussan sco faussas, po la persuna da notariat far da sasezza anor las cumplettaziuns u las correcturas correspundentas sin il document public e las attestar cun il bul, cun la suttascripziun e cun la data da l'execuziun.

7. Taxas ed indemnisaziuns *

Taxas per inspecziuns

Art.  21 1 La cumissiun da notariat metta a quint a las notaras ed als notars las inspecziuns tenor la lavur.

2 Las lavurs d'inspecziun ston vegnir indemnisadas tenor il temp impundì per ina tariffa da 200 francs per ura. * 3 … *

5) CS 210

7

210.350

Taxas per acts uffizials e per disposiziuns

Art.  21a * 1 Sche questa ordinaziun na cuntegna naginas regulaziuns da taxas, sa drizzan ils custs da procedura per acts uffizials e per disposiziuns da la cumissiun da notariat tenor   las   disposiziuns   generalas   che   valan   per   las   autoritads   administrativas chantunalas.

2 L'import maximal da las taxas sa drizza tenor la lescha davart il notariat6).

Indemnisaziun e spesas

Art.  22 1 Las commembras ed ils commembers da la cumissiun da notariat survegnan ina schurnada da 500 francs. Sche lur lavur inclusiv il temp da viadi dura main che quatter uras, vegn pajada mo la mesa schurnada. * 2 A la presidenta u al president da la Cumissiun da notariat po la Regenza pajar in supplement presidial che dependa dals custs e da la lavur. * 2bis L'activitad da l'inspectura u da l'inspectur da notariat vegn indemnisada cun ina tariffa da 150 francs per ura. * 3 Dal   rest   valan   las   disposiziuns   da   l'ordinaziun   davart   las   collavuraturas   ed   ils collavuraturs en uffizi accessoric dal chantun Grischun7) confurm al senn. *

8. Disposiziuns finalas

Art.  23

Midada dal dretg vertent8)

Aboliziun dal dretg vertent, entrada en vigur

Art.  24 1 La regenza metta en vigur questa ordinaziun9).

2 Per quest termin vegnan abolidas las disposiziuns executivas tar l'ordinaziun davart il notariat dals 3 d'avrigl 1959.

6) DG 210.300 7) DG 170.420 8) Las midadas dal dretg vertent na vegnan betg inditgadas.

9) messa en vigur cun CR dals 26 d'avrigl 2005 per il 1. da matg 2005

8

Tabella da las modificaziuns - tenor conclus

Conclus 26-04-2005 12-12-2006 01-12-2015 01-12-2015 01-12-2015 01-12-2015 01-12-2015 01-12-2015 01-12-2015 01-12-2015 01-12-2015 01-12-2015 01-12-2015 01-12-2015 01-12-2015 01-12-2015 06-11-2018 06-11-2018 06-11-2018 06-11-2018 04-04-2023 04-04-2023 04-04-2023 04-04-2023 04-04-2023 04-04-2023 04-04-2023 04-04-2023 04-04-2023 04-04-2023

Entrada en vigur 01-05-2005 01-01-2007 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2019 01-01-2019 01-01-2019 01-01-2019 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023

Element relasch Art. 21a titel dal relasch Titel 1a.

Art. 3a Art. 3b Art. 5 al. 1 Art. 5 al. 1, a)

Art. 5 al. 1, b)

Art. 5 al. 1, c)

Art. 8 al. 1 Art. 8 al. 2 Art. 8 al. 3 Art. 16 Art. 16 al. 1 Art. 22 al. 3 Art. 21 al. 2 Art. 21 al. 3 Art. 22 al. 1 Art. 22 al. 2bis Art. 2a Art. 2b Art. 7 Art. 7 al. 1 Art. 7 al. 3 Titel 2a.

Art. 8a Titel 7.

Art. 22 al. 2 Art. 22 al. 2bis

Modificaziun emprima versiun integraziun midada integraziun integraziun integraziun midada midada midada midada midada midada midada midada dal titel midada midada midada aboliziun midada integraziun integraziun integraziun midada dal titel midada integraziun integraziun integraziun midada midada midada

210.350

Publicaziun en la CUL - - 2015-044 2015-044 2015-044 2015-044 2015-044 2015-044 2015-044 2015-044 2015-044 2015-044 2015-044 2015-044 2015-044 2015-044 2018-017 2018-017 2018-017 2018-017 2023-010 2023-010 2023-010 2023-010 2023-010 2023-010 2023-010 2023-010 2023-010 2023-010

9

210.350

Tabella da las modificaziuns - tenor element

Element relasch titel dal relasch Art. 2a Art. 2b Titel 1a.

Art. 3a Art. 3b Art. 5 al. 1 Art. 5 al. 1, a)

Art. 5 al. 1, b)

Art. 5 al. 1, c)

Art. 7 Art. 7 al. 1 Art. 7 al. 3 Art. 8 al. 1 Art. 8 al. 2 Art. 8 al. 3 Titel 2a.

Art. 8a Art. 16 Art. 16 al. 1 Titel 7.

Art. 21 al. 2 Art. 21 al. 3 Art. 21a Art. 22 al. 1 Art. 22 al. 2 Art. 22 al. 2bis Art. 22 al. 2bis Art. 22 al. 3

Conclus 26-04-2005 01-12-2015 04-04-2023 04-04-2023 01-12-2015 01-12-2015 01-12-2015 01-12-2015 01-12-2015 01-12-2015 01-12-2015 04-04-2023 04-04-2023 04-04-2023 01-12-2015 01-12-2015 01-12-2015 04-04-2023 04-04-2023 01-12-2015 01-12-2015 04-04-2023 06-11-2018 06-11-2018 12-12-2006 06-11-2018 04-04-2023 06-11-2018 04-04-2023 01-12-2015

Entrada en vigur 01-05-2005 01-01-2016 01-04-2023 01-04-2023 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-04-2023 01-04-2023 01-04-2023 01-01-2016 01-01-2016 01-01-2016 01-04-2023 01-04-2023 01-01-2016 01-01-2016 01-04-2023 01-01-2019 01-01-2019 01-01-2007 01-01-2019 01-04-2023 01-01-2019 01-04-2023 01-01-2016

Modificaziun emprima versiun midada integraziun integraziun integraziun integraziun integraziun midada midada midada midada midada dal titel midada integraziun midada midada midada integraziun integraziun midada dal titel midada midada midada aboliziun integraziun midada midada integraziun midada midada

Publicaziun en la CUL - 2015-044 2023-010 2023-010 2015-044 2015-044 2015-044 2015-044 2015-044 2015-044 2015-044 2023-010 2023-010 2023-010 2015-044 2015-044 2015-044 2023-010 2023-010 2015-044 2015-044 2023-010 2018-017 2018-017 - 2018-017 2023-010 2018-017 2023-010 2015-044

10